7. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 38 της 29 Ιαν./7 Φεβρ. 1985 (ΦΕΚ Α΄ 11) (Διόρθ. Σφαλμ. στο ΦΕΚ Α΄ 31/8 Μαρτ. 1985) Υπαγωγή στην ασφάλιση του Ειδικού Τομέα Επικουρικής Ασφάλισης Μισθωτών που λειτουργεί στο ΙΚΑ (ΙΚΑ-ΕΤΕΑΜ) του τακτικού προσωπικού: α)των Λιμενικών Ταμείων της χώρας, β)του Αυτόνομου Οικοδομικού Οργανισμού Αξιωματικών (ΑΟΟΑ), γ)του Ταμείου Αρωγής Αναπήρων και Θυμάτων Πολέμου (ΤΑΑΘΠ), δ)της λέσχης Αξιωματικών Ενόπλων Δυνάμεων (ΛΑΕΔ) και ε)του Νοσηλευτικού Ιδρύματος Μετοχικού Ταμείου Στρατού (ΝΙΜΤΣ). Άρθρ.1.-1.Το τακτικό προσωπικό α)των Λιμενικών Ταμείων της Χώρας, πλην του Λιμενικού Ταμείου Λεωνιδίου, β)του Αυτόνομου Οικοδομικού Οργανισμού Αξιωματικών, γ)του Ταμείου Αρωγής Αναπήρων και Θυμάτων Πολέμου, δ)της Λέσχης Αξιωματικών Ενόπλων Δυνάμεων και ε)του Νοσηλευτικού Ιδρύματος Μετοχικού Ταμείου Στρατού υπάγεται υποχρεωτικά από 1.2.83 στην ασφάλιση του Ειδικού Τομέα Επικουρικής Ασφάλισης Μισθωτών (ΙΚΑ-ΕΤΕΑΜ). Σελ. 86,54 Τεύχος Ζ122–Σελ. 106 2.Οι οφειλόμενες εισφορές για το χρονικό διάστημα από της υπαγωγής στην ασφάλιση του Ειδικού Τομέα μέχρι της ισχύος του παρόντος βαρύνουν αφενός τα Λιμενικά Ταμεία, τον ΑΟΟΑ, το ΤΑΑΘΠ, τη ΑΑΕΔ και το ΝΙΜΤΣ και αφετέρου τους τακτικούς υπαλλήλους αυτών κατά τα οριζόμενα από την παρ. 5 του άρθρ. 55 του Νόμ. 1140/81 ποσοστά, αντίστοιχα. 3.Ο υπολογισμός των εισφορών αυτών γίνεται επί των εκάστοτε αποδοχών που κατεβλήθησαν στους ασφαλισμένους από της υπαγωγής τους στην ασφάλιση. 4.Το προκύπτον ποσόν εισφορών για το ανωτέρω χρονικό διάστημα καταβάλλεται από μεν τον εργοδότη εφάπαξ εντός μηνός από τη δημοσίευση του παρόντος, από δε τους υπαλλήλους σε 6 ισόποσες μηνιαίες δόσεις παρακρατούμενες από τον εργοδότη από τις αποδοχές αυτών και αποδιδόμενες στο Ταμείο μαζί με τις τακτικές εισφορές. Άρθρ.2.-Η ισχύς του Δ/τος αυτού αρχίζει από την πρώτη του επομένου μήνα από τη δημοσίευσή του στην Εφημερίδα της Κυβέρνησης 